钦定古今图书集成/明伦汇编/氏族典/第226卷 > 杨范
## 钦定古今图书集成/明伦汇编/氏族典/第226卷 > 杨范

按《魏书杨范传》：“范字法僧，长乐广宗人也。高宗时，坐
宗人劫贼被诛，范宫刑，为中谒者，转黄门、中谒者仆
射，中给事中、射声校尉，为中尹。世宗崩，高阳王雍总
政，出为白水太守。灵太后临朝，征为常侍崇训太仆
卿，领中尝药典御，赐爵华阴子。为平西将军、华州刺
史。父子纳货，劳役兵民，为御史所纠，子遂逃窜，范事”
得散赴京师，遂废于家。后灵太后念范勤旧，乃以范
为中侍中、安南将军。寻进镇南将军、崇训太仆、华州
大中正。卒。赠征西将军、秦州刺史。